

נספח א - דוח תיאור עסקי התאגיד של חברת ביטוח

כללי
1. דוח תיאור עסקי התאגיד יכלול את תיאור החברה והתפתחות עסקיה, בהתאם לפרטים ולעקרונות המפורטים להלן;
2. מהותיות- יודגש כי אין להתייחס לנושאים שאינם נוגעים לחברה או שלדעת הנהלת החברה אינם מהותיים או שאין בהעדרם כדי לפגום בהבנת מצב עניני החברה. בנוסף, אין צורך לחזור על מידע המפורט בדוחות האחרים של הדוח התקופתי אלא ניתן להפנות לסעיפים או לביאורים הרלבנטיים;
3. עדכניות- יודגש כי יש להציג מידע בדבר ארועים ועסקים מהותיים ועדכניים בלבד, תוך התמקדות באירועים שהתרחשו בשנה האחרונה.

חלק א' - פעילות החברה ותיאור התפתחות עסקיה
פעילות החברה ותיאור התפתחות עסקיה
1) יתוארו עסקי החברה והתפתחות כללית מהותית של עסקיה וכן של כל חברה אחרת או פעילות אחרת מהותית שהחברה רכשה;
2) התיאור יכלול, בין היתר, את הפרטים המהותיים הבאים:
1) שנת התאגדות החברה, צורת ההתאגדות, בעלי המניות והשולטים הסופיים בחברה ואופן החזקותיהם בחברה, לרבות שיעורי ההחזקה. במידה וחלו שינויים באופן ההחזקה, יתוארו שינויים אלה;
2) תרשים מבנה ההחזקות של הקבוצתה החברות שבבעלות השולטים הסופיים בחברה (להלן "קבוצת ההחזקות"), לרבות שיעורי ההחזקה ותיאור שינויים מהותיים שחלו בו;
3) אופיו ותוצאותיו של כל שינוי מבני, מיזוג או רכישה מהותיים;
4) רכישה, מכירה או העברה של נכסים בהיקף מהותי שלא במהלך העסקים הרגיל;
5) אופיים ותוצאותיהם של הליכי פירוק, כינוס נכסים, הסדר נושים וכיוצא בזה;
6) כל שינוי מהותי שאירע באופן ניהול עסקי החברה.
3) יובהר כי התיאור במסגרת סעיף זה הינו תיאור ראשוני של החברה ממעוף הציפור ואין צורך להתייחס בפירוט לנושאים ספציפיים המתוארים בהמשך הדוח במסגרת הגילוי הייעודי;
4) לא נדרש בסעיף זה לכלול תיאור מפורט של שינויים בפרטי ההתאגדות, שינויים מבניים וכדומה בשנים קודמות, שאינם משפיעים עוד על הבנת עסקי החברה בתקופת הדוח.
תחומי פעילות
יובא תיאור קצר של כל אחד מתחומי פעילות החברה. 
לעניין זה, "תחום פעילות" - רכיב עסקי מהותי של החברה שמתקיימים בו כל אלה:
5) הוא כולל פעילות עסקית שעשויה להפיק הכנסות או לשאת בהוצאות, לרבות הכנסות והוצאות הנובעות מעסקאות עם רכיבים עסקיים אחרים של החברה;
6) תוצאות פעולות הרכיב נסקרות באופן שוטף על ידי ההנהלה הבכירה של החברה, לצורך הקצאת משאבים לרכיב ולצורך הערכת ביצועיו;
7) קיים לגבי הרכיב מידע כספי נפרד.
ניתן לאחד לתחום פעילות אחד כמה רכיבים עסקיים מהותיים בפעילות החברה, אם הם דומים במאפייניהם העסקיים, כגון: תשואות, רווחיות, סיכונים, מוצרים או שירותים, שווקים, לקוחות, מערכות הפצה, טכנולוגיה, לוגיסטיקה והדינים החלים על החברה.
על אף האמור לעיל, כל מגזר בר דיווח כהגדרת "מגזר בר דיווח" בביאור 3(ב) לדוחות כספיים שנתיים לדוגמא המצורפים לחוזר ביטוח 2011-1-4: "עדכון הנחיות בדבר מבנה הגילוי הנדרש בדוחות הכספיים של חברות הביטוח בהתאם לתקני הדיווח הבינלאומיים (IFRS)", יראוהו כתחום פעילות. 
עסקי חברות הביטוח מורכבים מענפי ביטוח שונים אשר מהווים רכיבים עסקיים של החברה. מכאן, שעל חברת הביטוח לבחון אילו מענפי הביטוח בהם היא עוסקת מהווים תחומי פעילות ועבורם לפרט את המידע הנדרש. לצורך בחינת המהותיות יש לאחד ענפים בעלי מאפיינים דומים משמעותית. עיקרון המהותיות צריך להישקל הן על סמך קריטריונים איכותיים והן על סמך קריטריונים כמותיים כדוגמת פרמיות, רווחיות והתחייבויות בגין חוזי ביטוח וחוזי השקעה.
כמו כן, ניתן להקדים ולפרט מידע אודות ביטוח חיים וביטוח כללי והמאפיינים הכלליים הנוגעים לתחומים אלו בנוסף למידע המפורט עבור כל תחום פעילות בנפרד.
מבלי לגרוע מן האמור לעיל, במרבית החברות, ביטוח חיים וחיסכון לטווח ארוך, ביטוח רכב רכוש וביטוח רכב חובה, הנם תחומי פעילות לעניין הדיווח בהתאם להוראות החוזר, אם הן בעלות רישיון בענפים אלו. לגבי תחומי פעילות נוספים יש לבחון לפי העקרונות שהוגדרו לעיל.
השקעות בהון החברה ועסקאות במניותיה
8) יתוארו ההשקעות בהון החברה שבוצעו בשנתיים האחרונות וכן כל עסקה מהותית אחרת שנעשתה על ידי בעל ענין בחברה במניות החברה מחוץ לבורסה, תוך ציון סכום העסקה, ככל שידוע לחברה.
יובהר כי המידע כאמור מתייחס לעסקאות במניות החברה, ואין צורך לתת מידע במידה ועסקאות בעלי הענין בוצעו במניות של חברות המחזיקות ו/או השולטים בחברה. מידע אודות שינויים שבוצעו על-ידי בעלי הענין בחברה, שהינם בעלי השליטה יובא בהתאם לאמור בסעיף 2א)2.לעיל;
9) יתואר אופן ביצוע העסקאות או ההשקעות והזכויות שהוענקו למשקיע;
10) יצוין מחיר המניה הנגזר מהשקעה או מעסקה כאמור לתאריך הדוח, בהתחשב בחלוקת מניות הטבה, פיצולים, איחודים וכדומה, לפי הנחיות החישוב של הבורסה. יובהר כי, האמור בסעיף זה חל על חברה שמניותיה נסחרות בבורסה לנירות ערך ולא נדרש לתת גילוי לגבי מחיר המניה אם מניותיה של החברה אינן נסחרות בבורסה;
11) תפורט כל התחייבות להשקעות נוספות תוך פירוט שלבי ההשקעה, אבני דרך, מחיר ותנאים;
12) מידע כאמור יינתן עבור שתי תקופות דיווח;
13) במסגרת פירוט ההשקעות בהון החברה אין צורך להתייחס לנושא אופציות לעובדים ולנושאי משרה ומימושן. כמו כן מומלץ שהגילוי בנושא השקעות בהון החברה ועסקאות במניותיה יינתן בצורה טבלאית.
חלוקת דיבידנדים
14) תפורט מדיניות חלוקת דיבידנד, אם קיימת, לרבות החלטות על שינויים בנוגע למדיניות;
15) תינתן הפניה לביאור "הון עצמי ודרישות הון" בדוחות הכספיים, בין היתר, לעניין מגבלות לחלוקת דיבידנד ודיבידנדים שחולקו.

חלק ב' - תיאור עסקי החברה לפי תחומי פעילות
מאחר ותחומי הפעילות העיקריים בחברת ביטוח תוארו באופן כללי במסגרת סעיף 2ב.' שבחלק א' לעיל, המידע הנדרש לגבי כל תחום פעילות בנפרד יכלול את המידע המפורט להלן:
(מידע המשותף לתחומי הפעילות יתואר במסגרת סעיף 5- חלק ד') 
מוצרים ושירותים 
16) יתוארו ענפי הפעילות העיקריים הכלולים בתחום הפעילות, ויצוינו המוצרים והשירותים העיקריים שלו לרבות תיאור תמציתי של מאפייני המוצרים והשירותים, שימושיהם, מהות הכיסויים הביטוחיים, השווקים העיקריים שלהם, מגמות ושינויים בביקוש ובהיצע שלהם, תוך התייחסות לשינויים מהותיים בתקופת הדוח;
17) יצוינו שינויים מהותיים הצפויים בחלקה של החברה בשווקים העיקריים ביחס למוצרים ולשירותים העיקריים שלה ובתמהיל שלהם, בהתחשב בין היתר, בביקושים, בוותק של המוצרים הקיימים לסוגיהם, ובזכויות הקניין הרוחני שעליהן הם מבוססים;
18) מוצרים חדשים - יובא תיאור אופיו של ענף ביטוחי או כיסוי ביטוחי מהותי חדש אשר מידע על אודותיו נמסר לציבור על ידי החברה;
19) לגבי ענפי ביטוח חיים יובא תיאור תמציתי של המוצרים העיקריים בתחום, לרבות התייחסות לנושאים הבאים: 
1) מהות הכיסוי הביטוחי: ריסק וחיסכון, הוני וקצבתי, תלוי תשואה ושאינו תלוי תשואה;
2) מאפיינים ייחודיים לכל מוצר.

20) לגבי ניהול קרנות פנסיה וקופות גמל, יובאו שמות הקופות המנוהלות ויובא המידע בהתאם לטבלה הבאה לשלוש תקופות דיווח:

תחרות 
21) יפורטו תנאי התחרות לרבות השווקים שבהם החברה מתחרה; הערכת מספר המתחרים; גודלם ומעמדה של החברה ביניהם ככל שהמידע ידוע או בר-השגה; הערכת חלקה של החברה בשוק ואם אין יכולת להעריכה, ציון עובדה זו; יש להתייחס בנפרד למוצרים ושירותים ספציפיים או לקבוצות של מוצרים ושירותים;
22) יצוינו שמותיהם של מתחרים משמעותיים, למיטב ידיעת החברה;
23) יפורטו השיטות העיקריות של החברה להתמודדות עם התחרות ויוסברו הגורמים החיוביים והשליליים המשפיעים על מעמדה התחרותי של החברה.
לקוחות
24) תובא התפלגות הפעילות לפי המאפיינים הבאים:
1) ביטוח כללי ובריאות (התפלגות פרמיות ברוטו):
(1) קולקטיבים ומפעלים גדולים;
(2) מבוטחים פרטיים ולקוחות עסקים קטנים.
2) ביטוח חיים (התפלגות פרמיות ברוטו):
(1) עמיתים שכירים;
(2) מבוטחים פרטיים ועצמאיים;
(3) קולקטיבים.
3) קופות גמל ופנסיה (התפלגות דמי גמולים):
(1) עמיתים שכירים;
(2) מבוטחים פרטיים ועצמאיים.
25) תצוין תלות של תחום פעילות בלקוח בודד או במספר מצומצם של לקוחות, אשר אובדנם ישפיע באופן מהותי על תחום הפעילות;
26) לגבי כל לקוח שהכנסות החברה ממנו מהוות 10% ומעלה או יותר מסך הכנסות החברה בדוחות המאוחדים, יצוינו אופי קשריו עם החברה והכנסות החברה ממנו, לרבות, תקופת ההתקשרות, מועד סיום ההתקשרות ותנאיו. במידה והכנסות  החברה מאותו לקוח מהוות 20% או יותר מסך הכנסות החברה בדוחות המאוחדים – יצוין גם שמו. לעניין זה משמעות המונח "סך הכנסות החברה", לגבי תחומי הפעילות הביטוחית היא "פרמיות ברוטו".
לעניין זה, לקוחות שהצטרפו לחברה במשותף, וכן קבוצת לקוחות שצורפה באמצעות הסדר עם מעסיק[footnoteRef:1], ייחשבו כלקוח יחיד; [1:  מעסיקים שהם חלק מקבוצת חברות יכללו תחת מעסיק אחד.] 

27) יינתן מידע בדבר הוותק ההתמדה והשימורוההתמדה של הלקוחות. לעניין זה "ותק והתמדת לקוחות" יחושב כדלקמן:
1) בענפי פרט בביטוח כללי - 
(1) יוצגו שיעורי החידושים בענפי הביטוח הבאים: רכב חובה, רכב רכוש ודירות באחוזים ובמונחי פרמיות, בשנה השוטפת מהפוליסות שהיו בתוקף בשנה קודמת. החברה נדרשת להציג וותק של לקוחות במונחי מחזור הפרמיות בפילוח של שלוש שנות וותק אחרונות בנפרד לכל שנה ובמקובץ לכל שנות הוותק מעל שלוש שנים; 
(2) לגבי ענפי רכב חובה ורכב רכוש - החברה תציין באחוזים פלח משותף של לקוחות מבוטחים.
2) בביטוח חיים יוצג -
(1) שיעור הפדיונות מהעתודה הממוצעת לרבות מספרי השוואה;
(2) גיל ממוצע של מבוטחים;
(3) וותק ממוצע של מבוטחים[footnoteRef:2]. [2:  ותק ממוצע יחושב עבור מבוטחים פעילים ממועד ההצטרפות לראשונה. ] 

3) בביטוח בריאות - יוצג שיעור הביטולים לשנה מהפוליסות בתוקף לראשית השנה, במונחי פרמיות (ביטולים: סילוק, ביטול פוליסה, הקטנה או אי חידוש). שיעור הביטולים יחושב על ידי חלוקת סכום הפרמיה שחויבה בחודש האחרון של השנה בסכום הפרמיה שחויבה בחודש האחרון של השנה הקודמת. החישוב יתייחס רק לפוליסות שהתחילו לפני השנה השוטפת.
מידע זה יינתן עבור ביטוח סיעוד וביטוח בריאות אחר בנפרד.
לעניין זה "ביטוח בריאות" – פוליסות לתקופה העולה על שנה, למעט פוליסות קבוצתיות, בין אם דווחו כתחום פעילות נפרד ובין אם נכללו בתחום ביטוח חיים;
4) לעניין סעיפים ב2) ו-ג3), לקוחות שהצטרפו רכישותיהם לחברהנעשות במשותף, וכן קבוצת מבוטחים שצורפה באמצעות הסדר עם מעסיק[footnoteRef:3], ייחשבו כלקוח יחיד. [3:  מעסיקים שהם חלק מקבוצת חברות יכללו תחת מעסיק אחד.] 

5) יפורט מידע בדבר העברות כספים (ניודים) בהתאם לטבלה הבאה[footnoteRef:4]. המידע יינתן בנפרד עבור פעילות ביטוח חיים, קופות גמל וקרנות פנסיה לשלוש תקופות דיווח : [4:  יובהר כי העברות כספים בין פוליסות ביטוח חיים לקופות הגמל וקרנות הפנסיה שמוחזקים תחת החברה לא ידווחו במסגרת הטבלה] 


	
	פעילות החברה (באלפי ש"ח)
	

	
	ביטוח חיים
	קופות גמל
	קרנות פנסיה
	סך הכל

	העברות לחברה מגופים אחרים
	
	
	
	

	העברות מחברות ביטוח אחרות 
	
	
	
	

	העברות מקרנות פנסיה
	
	
	
	

	העברות מקופות גמל
	
	
	
	

	סך כל העברות לחברה
	
	
	
	

	
	
	
	
	

	העברות מהחברה לגופים אחרים
	
	
	
	

	העברות לחברות ביטוח אחרות
	
	
	
	

	העברות לקרנות פנסיה
	
	
	
	

	העברות לקופות גמל
	
	
	
	

	סך הכל העברות מהחברה
	
	
	
	

	
	
	
	
	

	העברות, נטו
	
	
	
	




חלק ג' – מידע נוסף אודות ענפי ביטוח שלא נכללו בתחומי הפעילות
4. עבור ענפי ביטוח שלא נכללו בתחומי הפעילות יפורטו הנתונים הבאים: 
1) מהות הכיסוי הביטוחי;
2) מאפיינים ייחודיים של המוצרים;
3) מגבלות, חקיקה, תקינה ואילוצים מיוחדים.
5. יצוין במפורש כי כל אחד מענפים אלו אינו רכיב עסקי מהותי וכי גם בחינה במקובץ של ענפים בעלי מאפיינים דומים משמעותית אינה עוברת את סף המהותיות;
6. יצוינו במפורש הסברים לשינוי בתמהיל הענפים שנכללו בפרק זה לעומת השנים הקודמות המדווחות.

חלק ד' – מידע נוסף ברמת כלל החברה
מגבלות ופיקוח החלים על פעילות החברה 
1) יתוארו בקצרה מגבלות חקיקה, תקינה ואילוצים מיוחדים החלים על החברה הן ברמת כלל החברה והן ברמת תחומי הפעילות שלה, בכפוף לאמור להלן: 
2) לעניין הוראות דין סופיות, יש לכלול רק הוראות בעלות השלכה מהותית על הדוחות הכספיים של החברה. המידע יכלול תיאור קצר (משפט או שניים) של מהות ההוראה ותיאור השלכות יישומה על החברה;
3) לעניין טיוטות שפורסמו, יש לכלול רק טיוטות העתידות להשפיע באופן מהותי על החברה;
4) יובהר כי:
1) אין להעתיק את הוראות הרגולציה כלשונן, אלא לנסחן בצורה מובנת ובקצרה , תוך דגש על המהות העסקית והשלכות יישומה על החברה;
2) ניתן לשלב תיאור של הוראות אלה, בתחומי הפעילות השונים, ככל שהן רלבנטיות לתחום, תוך מתן הפניה במסגרת סעיף זה למידע בתחומי הפעילות. וכן, ניתן להפנות בפרק שדן על שינויים בתחום, להוראות הדין שיפורטו בחלק זה;
3) אין צורך במסגרת הגילוי בנושא זה לתאר בפירוט את כל המגבלות על פעילות חברת הביטוח שנקבעו בחקיקה המתייחסת לחברות ביטוח ו/או בהוראות וחוזרי הממונה, כאשר מגבלות אלו מתייחסות לכלל חברות הביטוח הרלבנטיות, ואינן אפקטיביות לגבי חברת הביטוח המדווחת. אפקטיביות של מגבלה לעיין זה מתקיימת, כאשר יש למגבלה השלכה כמותית על הפעילות של חברת הביטוח בתחום מסוים.
חסמי כניסה ויציאה
5) יתוארו חסמי כניסה ויציאה עיקריים של פעילות החברה, תוך הפניה למידע המתייחס למגבלות ופיקוח המתוארים בחלקים אחרים של הדוח;
6) יתוארו מגבלות הכלולות בהיתר השליטה.
גורמי הצלחה קריטיים
יובא תיאור קצר של גורמי הצלחה קריטיים בפעילות החברה והשינויים החלים בהם, תוך הפניה לכל אחד מהגורמים לגביהם קיים פירוט בסעיפים השונים של הדוח.


השקעות
7) יתואר בקצרה מבנה ומדיניות ניהול ההשקעות של החברה והמערך התומך שלה לרבות מדיניות גידור;
8) יינתן מידע אודות התפלגות הנכסים המנוהלים של המשקיע המוסדי, תוך הפרדה בין התחייבויות בגין חוזי ביטוח וחוזי השקעה תלויות תשואה, קרנות פנסיה וקופות גמל, וכן אודות כספי הנוסטרו של הגוף המוסדי. (אין צורך לפרט התפלגות הנכסים במסלולי השקעה יעודיים)
המידע ינתן בהתאם לטבלה הבאה (ברמת קבוצת ההחזקות): 

	גוף מוסדי
	נוסטרו
	כספים תלויי תשואה

	חברת הביטוח
	
	

	חברה המנהלת קופות גמל
	
	

	חברה המנהלת קרן פנסיה
	
	

	סה"כ
	
	



9) יתוארו בקצרה פעילויות השקעה מהותיות של החברה בחברות מוחזקות, שותפויות ומיזמים שאינם חברות בנות והשקעות בפעילויות אחרות למועד הדוח והשינויים העיקריים בשנת הדיווח ובשנה שקדמה לה;
10) תינתן הפניה למדיניות ניהול ההשקעות כפי שפורסמה באתר האינטנרט של החברה. 
ביטוח משנה 
1) יובא תיאור תמציתי אודות הסדרי ביטוח המשנה של החברה. במסגרת זו יובא תיאור אודות סוגי הסדרי ביטוח המשנה העיקריים הנהוגים בכל תחום פעילות, לרבות מבנה העמלות של מבטחי המשנה;
2) במידה וחלו שינויים מהותיים בהסדרים עם מבטחי המשנה בתקופת הדוח לעומת שנים קודמות יש לפרט את מהות השינוי, המניעים שהביאו לשינוי והשלכותיו על החברה. כמו כן בוצעו שינויים מהותיים בהסדרי ביטוח המשנה המתייחסים לתקופה מעבר לתאריך הדוח, יפורטו שינויים אלה;
3) יובא תיאור של מדיניות החשיפה למבטחי המשנה, כפי שזו אושרה בהתאם לחוזר ביטוח 2003/17 "ניהול החשיפה למבטחי משנה", תוך התייחסות נפרדת לתחומי הפעילות השונים. כן יינתן גילוי על עסקאות ביטוח משנה חריגות שבוצעו בתקופת הדוח, במידה ובוצעו;
4) לגבי כל מבטח משנה שחלקו בפרמיה מהווה 10% או יותר מסך הפרמיה בתחום הפעילות בשנת הדוח יפורט היקף הפרמיה המועברת ושיעור הפרמיה מסך הפרמיות המועברות לביטוח משנה, תוך ציון שמה של חברת ביטוח המשנה;
11) בוצעו שינויים מהותיים בהסדרי ביטוח המשנה המתייחסים לתקופה מעבר לתאריך הדוח, יפורטו שינויים אלה;
5) יצוינו מגבלות או תקרות כיסוי לגבי השתתפות של מבטח המשנה בתביעות בחוזים יחסיים מסוג מכסה (Quota Share) מהותיים בתקופות המדווחות;
6) בחוזים מסוג עודף הפסדים, יש לציין אם החברה הגיעה לתקרות שנקבעו בתקופות המדווחות או שיש לה תביעות תלויות בהיקף המתקרב למגבלות שנקבעו. במקרים אלה יש לפרט את הסכומים;
7) בביטוח כללי - יובא תיאור מילולי של חשיפת מבטחי המשנה לרעידת אדמה שיכלול את דירוג מבטחי המשנה, סכום הביטוח תוך אבחנה בין ביטוח משנה יחסי ללא יחסי, ה- MPL, ופירוט שם מבטחי המשנה אשר החשיפה שלהם לסיכון רעידת אדמה עולה על 10% מסך החשיפה לרעידת אדמה;
8) תינתן הפניה לבאור בדבר ביטוח משנה בדוחות הכספיים;
9) יצורף ריכוז של תוצאות ביטוח המשנה בביטוח כללי, במבנה המפורט להלן: 
טבלה - ריכוז תוצאות ביטוח משנה בביטוח כללי
	
	ענף רכב חובה
	ענף רכב רכוש
	ענפי רכוש אחרים
	ענפי חבויות אחרים
	סה"כ

 (1) בענפי הרכוש יש להתייחס בנפרד לפרמיה בגין רעידת אדמה, לפרמיה בגין ביטוח משנה יחסי ולפרמיה בגין ביטוח משנה לא יחסי.
(2) תוצאות הפעילות יחושבו בהתאם לטופס 2.
הון אנושי
12) יובאו תיאור המבנה הארגוני, מספר העובדים המועסקים וכן מספר העובדים המועסקים בידי חברה אחרת במיקור חוץ, לרבות חברה בקבוצת השליטה ככל שעיקר עיסוקם במתן שירותים עבור החברה לפי תחומי פעילות ובהתאם למבנה הארגוני, בשנת הדיווח ובשנה שקדמה לה; שינויים מהותיים שחלו במצבת העובדים במהלך התקופה הנסקרת בדוח; תלות מהותית בעובד מסוים; תיאור השקעות החברה באימונים והדרכה; תיאור תכניות תגמול לעובדים; הטבות וטיבם של הסכמי העסקה; תיאור שינויים מבניים; תכניות התייעלות וקיצוצים במצבת העובדים שבוצעו או אשר צפויות או מתוכננות להתבצע בעתיד, והובאו לידיעת הגורמים הצפויים להיות מושפעים מהן;
13) מידע כאמור על קבוצת נושאי המשרה ועובדי ההנהלה הבכירה בחברה, יינתן בנפרד תוך הפניה למידע המתואר בחלקים אחרים של הדוח התקופתי;
14) מידע כאמור בדבר תכניות תגמול לעובדים, לרבות שינויים שחלו בהן, יינתן בנפרד תוך הפניה למיקום המדויק באתר האינטרנט של החברה בו מפורסמת מדיניות התגמול;
15) יובהר כי: 
1) אימונים והדרכות - למעט במקרים מיוחדים בהם יש לאימונים והדרכה חשיבות או עלות יוצאת דופן, על הגילוי בנושא זה להיות מצומצם;
2) מצבת עובדים - יש להתייחס לשינויים במצבת העובדים רק אם הם מהותיים. כמו כן, במסגרת ההתייחסות לשינויים במצבת העובדים אין צורך לפרט כל נושא משרה שעזב או הצטרף לחברה במהלך תקופת הדוח, אלא אם הייתה לכך מהותיות מיוחדת;
3) תיאור הסכמי אופציות - במסגרת תיאור הסכמים להענקת אופציות לנושאי המשרה בחברה יש לתאר רק את עיקרי ההסכם ואין צורך לתאר תנאים סטנדרטיים כגון התאמות סטנדרטיות למחירי מימוש. ניתן להפנות לדוח הכספי;
4) הטבות וטיבם של הסכמי העסקה - במסגרת הגילוי בסעיף זה אין צורך לתאר תנאים סטנדרטיים (למשל, תנאים מקובלים שבהם ניתן יהיה לסיים הסכמים ללא הודעה מראש, מחויבויות שמירת אמונים וסודיות, עילות לפיטורים ללא זכאות לקבלת פיצויים) של הסכמי העסקה של העובדים או תנאים הנובעים מכוח הוראות החוק הכלליות שאינן בעלות השפעה מיוחדת לחברה;
5) תגמולים לנושאי משרה – יובהר כי אין צורך לחזור ולתאר במסגרת סעיף זה את תנאי ההעסקה של נושאי משרה אשר מתוארים בהרחבה בפרק ממשל תאגידי כנדרש להלן בסעיף 6.ג. או במידע הניתן באתר האינטרנט בדבר מדיניות התגמול אלא ניתן להסתפק בהפניה לסעיף המדויק בדוח זה;
6) שיפוי, פטור וביטוח - יובהר כי אין להתייחס לנושאי פטור, שיפוי וביטוח במסגרת זו. ההתייחסות לכך היא במסגרת הגילוי הנדרש בדוח פרטים נוספים על התאגידבפרק ממשל תאגידי או במסגרת הדוחות הכספיים. ניתן להסתפק בהפניה לסעיף המדויק בדוחות אלו;
7) תנאי כהונה והעסקה של בעלי שליטה - במידה והמידע נכלל במסגרת הגילוי בעניין תגמול נושאי משרה, אין צורך לחזור עליו במסגרת הגילוי בעניין עסקאות בעלי שליטה בפרטים נוספים על התאגיד;
8) הסכמי ניהול - אם ההסכמים מתוארים במסגרת הביאורים לדוחות הכספיים, מוצע לכלול את כל המידע הנדרש לגביהם בביאורים, וביתר חלקי הדוח בהם נדרש מידע לגבי ההסכמים להסתפק בהפניה לדוחות הכספיים;
9) מומלץ שהמידע בנושא תגמולים, ובפרט הקצאת אופציות יינתן במידת האפשר בצורה טבלאית.
שיווק והפצה
16) יובא תיאור תמציתי של דרכי השיווק וההפצה של המוצרים/השירותים בתחומי הפעילות, לרבות הסכמי בלעדיות, מכירה ישירה (קמעונאות וקולקטיבים), מכירה באמצעות יועצים פנסיונים ומכירה באמצעות סוכנים וסוכנויות תוך הבחנה בין: סוכנויות שבבעלות החברה או קבוצת ההחזקות, סוכנויות שהם צד קשור, סוכנים וסוכנויות אחרים. כמו כן, שינויים מהותיים במדיניות וניהול דרכי ההפצה;
17) ומכירה באמצעות בעלי רישיון, ושינויים מהותיים במבנה ערוצי ההפצה במידה וחלו בו;
18) יובא תיאור של שינויים מהותיים בדינים המתייחסים לעמלות/תשלומים לערוצי ההפצה שפורסמו בתקופת הדוח המתייחסים לעמלות/תשלומים לערוצי ההפצה. 
19) יובא פירוט אודות ערוצי הפצה שהחברה תלויה בהם לרבות שיעור ההכנסות מהם;
לעניין זה, "תלות" בערוץ הפצה - ערוץ שאובדנו ישפיע מהותית לרעה על פעילות החברה או שתיגרם לחברה תוספת עלות מהותית כתוצאה מהצורך להחליפו;
20) יובהר כי לעניין תיאור הסכמים עם משווקים, יש ליישם את ההנחיות המובאות להלן בסעיף יג לעניין תיאור הסכמים מהותיים;
21) יינתן מידע על ערוצי הפצה המהווים מעל 10% מהפרמיות בתחום הפעילות;
22) מידע כאמור בסעיף זה שקיים בדוחות הכספיים, יינתן בדרך של הפניה לסעיף או לביאור המדויק.
ספקים ונותני שירותים
23) יובא פירוט אודות ספקים שהחברה תלויה בהם וכן פירוט המוצרים/השירותים שלגביהם קיימת תלות בספק ושיעור הרכישות מספק כאמור. המידע יינתן לשתי תקופות דיווח, אלא אם לא חלו בו שינויים.
לעניין זה, "תלות" בספק - תוספת עלות מהותית מאוד הנגרמת לחברה כתוצאה מן הצורך לעבור לספק או לספקים חלופיים במקום אותו ספק;
24) יובהר כי במסגרת סעיף זה, אין דרישה לתאר את ההסכמים עם הספקים אלא רק את צורת ההתקשרות עמם. תיאור רחב יותר של הסכמים עם ספקים נדרש רק אם יש לכך מהותיות מיוחדת (כגון הסכמי בלעדיות של החברה להפצת מוצרי/שירותי ספק). במקרה זה יש ליישם את ההנחיות המובאות בסעיף הסכמים מהותיים והסכמי שיתוף פעולה.
רכוש קבוע
25) יובא תיאור קצר של המיקום והמאפיינים הכלליים של עיקר המקרקעין ושאר הרכוש הקבוע המהותי של החברה; התיאור יתייחס לסוג, יעילות וקיבולת המשאבים של החברה, בלא פירוט המשאבים הפיזיים או מאפייניו החוקיים של כל רכוש;
26) במידה שרכוש מהותי כלשהו אינו בבעלות החברה או שהוא מוחזק תחת מגבלה מהותית, יש לציין ולתאר בקצרה את זכויות החברה בו;
27) יינתן מידע על השקעות החברה במערכות המחשב, לרבות תכניות החברה להשקעה חריגה בהיקפה במערכות המחשב. מידע בסעיף זה יכלול השקעה בתוכנות;
28) מידע כאמור בסעיף זה שקיים בביאור "רכוש קבוע" בדוחות הכספיים, יינתן בדרך של הפניה לביאור בדוחות הכספיים;
29) יובהר כי:
1) ייתכנו מצבים בהם לחברה אין רכוש קבוע מהותי ובמקרים אלה אין צורך במתן גילוי לפי סעיף זה; 
2)  אין לכלול גילויים כגון אמירה סתמית לפיה בבעלות החברה רכבים, מחשבים ותוכנות מחשב וכד';
3) לעניין תיאור הסכמי שכירות, יש ליישם את ההנחיות המובאות לעניין הסכמים מהותיים והסכמי שיתוף פעולה.
עונתיות
30) יובא הסבר ביחס לעונתיות הקיימת או עשויה להתקיים; אם קיימת עונתיות, יובאו הנתונים הכספיים המשתנים בפילוח עונתי לשנתיים שקדמו לתאריך הדוח, או לתקופה ארוכה יותר, אם הפירוט לשנתיים אינו משקף נאותה את העונתיות;
31) יובא הסבר על עונתיות בסכומי הפרמיות ברוטו בפילוח רבעוני לשנתיים האחרונות ברמת סך הכל בביטוח כללי וסך הכל בביטוח חיים. כמו כן יצוין כי בביטוח כללי מנגנון עתודה לסיכונים שטרם חלפו מווסת את ההשפעה של עונתיות המחזור על הרווח;
32) יובא הסבר ביחס לעונתיות הקיימת לעניין תביעות, אם קיימת.
נכסים בלתי מוחשיים
33) תובא סקירה של נכסי הקניין הרוחני, לרבות פטנטים, סימני מסחר, רישיונות, זיכיונות וקנין רוחני אחר שלחברה זכויות בו; יש לפרט לגבי הנכסים הלא מוחשיים העיקריים את חשיבותם לפעילות החברה, השפעתם, אורך חייהם והעלויות שהושקעו בהם, והסכומים שהוכרו בגינם כנכס בדוחות הכספיים בהתאם לכללי החשבונאות על-פיהם ערוך הדוח הכספי;
34) יינתן מידע אודות מאגרי מידע של החברה;
35) מידע כאמור בסעיף זה שקיים בביאור "נכסים בלתי מוחשיים" בדוחות הכספיים, יינתן בדרך של הפניה לביאור בדוחות הכספיים.
גורמי סיכון
36) גורמי הסיכון המשפיעים על החברה יוצגו בטבלה כמפורט להלן יוצגו בטבלה, על פי טיבם - סיכוני מקרו, סיכונים ענפיים , סיכונים גאוגרפיים ככל שישנם, וסיכונים מיוחדים לחברה לרבות סיכונים תפעוליים,. גורמי הסיכון ידורגו בקטגוריות על פי השפעתם, ככל שניתן לגבי כל גורם סיכון, לדעת ההנהלה, על עסקי החברה - השפעה גדולה, בינונית וקטנה; בנוסף, תינתן התייחסות לדרכי התמודדות של החברה עם הסיכונים המתוארים:

37) תינתן הפניה לביאור "ניהול סיכונים" בדוחות הכספיים של החברה.
הסכמים מהותיים והסכמי שיתוף פעולה
38) יובא תיאור תמציתי של עיקרי ההסכמים המהותיים, שלא במהלך העסקים הרגיל, אשר היא צד להם, או שלמיטב ידיעתה היא זכאית לפיהם, כולל הסכמים שהיו בתוקף בתקופה המתוארת בדוח או שהשפיעו על פעילות החברה באותה תקופה;ולרבות הסכמים עם מעסיקים;
39) יובא תיאור תמציתי של עיקרי ההסכמים לשיתופי פעולה אסטרטגיים, שהחברה היא צד להם, או שלמיטב ידיעתה היא זכאית לפיהם.
תחזיות אחרות והערכות לגבי עסקי החברה
ניתן לכלול מידע צופה פני עתיד מכל סוג שהוא, שלא נדרש במפורש בסעיפים לעיל, כגון תכנית עסקית של החברה, ניתוח מגמות השוק שלה, וכן תחזיות של החברה לגבי עסקיה.


חלק ה' - היבטי ממשל תאגידי
7. יינתן מידע תמציתי אודות הדירקטורים החיצוניים בחברה, בין היתר, יובא מידע בדבר שינויים שחלו בכהונת הדירקטורים החיצוניים כהגדרתם בתקנות דירקטוריון וועדותיו והסבר למהות השינוי.
הדירקטורים של החברה 
1) לגבי כל אחד מן הדירקטורים והדירקטורים החליפים של החברה יצוינו – 
1) שמו ומספר הזיהוי שלו;
2) תאריך הלידה שלו;
3) מענו להמצאת כתבי בי-דין;
4) הנתינות שלו;
5) חברותו בוועדה או ועדות של הדירקטוריון;
6) אם הוא דירקטור בלתי תלוי או דירקטור חיצוני כהגדרתו בחוק החברות, אם הוא בעל מומחיות חשבונאית ופיננסית או כשירות מקצועית, ואם הוא דירקטור חיצוני מומחה ואם הוא מורשה חתימה עצמאי בתאגיד;
7) אם הוא עובד של החברה, של חברה-בת שלה, של חברה קשורה שלה או של בעל ענין בה - התפקיד או התפקידים שהוא ממלא כאמור;
8) התאריך שבו החלה כהונתו כדירקטור של החברה; דירקטור חיצוני- מועד מינויו האחרון באסיפה הכללית.
9) השכלתו והתעסקותו בחמש השנים האחרונות, תוך פירוט החברות שבהם הוא משמש נושא משרה. בפירוט השכלתו יצוינו המקצועות או התחומים שבהם נרכשה ההשכלה, המוסד שבו נרכשה והתואר האקדמי או התעודה המקצועית שהוא מחזיק בהם;
10) אם הוא, לפי מיטב ידיעת החברה והדירקטורים שלה, קרוב של בעל ענין אחר בחברה, בציון הפרטים;
11) מונה דירקטור מכח זכות חוזית או הוראה בתקנון החברה ולא בידי האסיפה הכללית של החברה, תצוין עובדה זו. 
12) אם המנהל הכללי או קרובו מכהנים כיו"ר הדירקטוריון, יצוין המועד בו החלה הכהונה האמורה. 
13) במידה ודירקטור סיים כהונה, יצוין תאריך סיום כהונתו.
2) לגבי כל אחד מן הדירקטורים החיצוניים יצוין:
1) אם הוא בעל מומחיות חשבונאית ופיננסית כאמור בתקנה 2(3) לתקנות הפיקוח על שירותים פיננסים (ביטוח) (דירקטוריון וועדותיו), התשס"ז-2007 (להלן: 'תקנות דירקטוריון וועדותיו');
2) אם הוא בעל מומחיות מוכחת ומובהקת בתחום הפנסיה או הביטוח כאמור בתקנה 2(2)(א) לתקנות דירקטוריון וועדותיו, ועומד בהוראות התקנה האמורה;
3) יובא מידע בדבר שינויים שחלו בכהונת הדירקטורים החיצוניים והסבר בדבר מהות השינוי.
נושאי משרה 
3) לגבי כל אחד מנושאי משרה של החברה, שפרטים אודותיו לא הובאו בסעיף א. לעיל יצוין:
1) שמו;
2) מספר הזיהוי שלו;
3) תאריך הלידה שלו;
4) תאריך תחילת הכהונה;
5) התפקיד שהוא ממלא בחברה, בחברה-בת שלה, בחברה קשורה שלה או בבעל ענין בה; היה נושא המשרה מורשה חתימה עצמאי בחברה– תצוין עובדה זו;
6) אם הוא בעל עניין בחברה או קרוב של נושא משרה אחר או של בעל ענין בחברה;
7) השכלתו ונסיונו העסקי בחמש השנים האחרונות. בפירוט השכלתו של נושא המשרה יצוינו המקצועות או התחומים שבהם נרכשה ההשכלה, המוסד שבו נרכשה והתואר האקדמי או התעודה המקצועית שהוא מחזיק בהם;
8) תצוין זהות מקבל ההחלטות התפעוליות הראשי בחברה או חברי הקבוצה אשר יחד מהווים את מקבל ההחלטות התפעוליות הראשי. נכללו בקבוצה כאמור אנשים אשר מידע אודותם לא נכלל בסעיף זה או בסעיף א' לעיל יצוין תפקידם. 
4) "נושא משרה" - כהגדרתו בחוק הפיקוח על שירותים פיננסיים (ביטוח), התשמ"א- 1981, למעט עובדים הכפופים לו במישרין. 
מדיניות תגמול בחברה 
1) יצורף קישור לכתובת אתר האינטרנט של החברה בה מפורסם המידע בדבר מדיניות התגמול בחברת הביטוח  בהתאם להוראות סעיף 10 לחוזר גופים מוסדיים 2014-9-2: "מדיניות תגמול בגופים מוסדיים" ותיקונו ב-חוזר 2015-9-31 (להלן- חוזרי מדיניות תגמול).
2) יפורטו התגמולים שניתנו לבעלי תפקיד מרכזי המפורטים להלן בקשר עם תנאי כהונתם והעסקתם, בשנת הדיווח, כפי שהוכרו בדוחות הכספיים לשנת הדיווח, בשל כל אלה כמפורט להלן:
1) כל אחד מחמשת בעלי התגמולים הגבוהים ביותר מבין בעלי התפקיד המרכזי בחברה או בחברה שבשליטתה, אם התגמולים ניתנו לו בקשר עם כהונתו בחברה או בחברה שבשליטתה, בין אם התגמולים ניתנו על ידי החברה ובין אם ניתנו על ידי אחר; כיהן אדם כבעל תפקיד מרכזי ביותר מחברה אחת מהחברות האמורות, ייבחנו תגמוליו במצטבר;
2) כל אחד משלושת  בעלי תפקיד מרכזי בחברה בעלי התגמולים הגבוהים ביותר בחברה, שהתגמולים ניתנו לו בקשר עם כהונתו בחברה עצמה, אם לא נמנה בסעיף א);
3) על אף האמור לעיל, חברה לא תידרש לפרט תגמול  לבעל תפקיד מרכזי שאינו מנהל כללי, אם העלות הכוללת של תנאי הכהונה וההעסקה של  בעל תפקיד מרכזי לחברה, לא עולה על עלות תנאי העסקתו של מנהל כללי במשרד ממשלתי, או חלק יחסי מסכום זה אם המשרה היא חלקית, לפי היקף המשרה. 
4) שולמו תגמולים לנושא משרה אחד או יותר באמצעות חברת ניהול יפורטו תגמוליו של כל אחד מבעל התפקיד המרכזי שגילוי לגביו נדרש בהתאם לסעיפים (א)- (ג) כפי ששולמו לו על ידי חברת הניהול. פירוט כאמור ינתן תוך הבחנה בין סכומים ששולמו לבעל התפקיד המרכזי בגין תנאי כהונתו והעסקתו בחברה לבין תשלומים אחרים.
5) לעניין תגמול בעל תפקיד מרכזי בלבד– נוסף על האמור, ובאופן נפרד, יתוארו תגמולים שניתנו להם לאחר שנת הדיווח ולפני מועד הגשת הדוח, בקשר עם כהונתם או העסקתם בשנת הדיווח ואשר לא הוכרו בדוחות הכספיים לשנת הדיווח;
6) פירוט התגמולים יובא לפי הטבלאות 1 ו- 2 שלהלן, בתוספת הסברים מילוליים, ככל שהדבר נחוץ לצורך הבנת מהות התגמול, תנאיו ודרך חישובו;

* סכומי התגמול יובאו במונחי עלות לחברה.
** ביחס לנושא משרה שאינו בעל שליטה, קרובו או מנכ"ל החברה יינתן הפירוט רק ביחס ליעדים שעל בסיסם שולם סכום השווה ל- 25% או יותר מהשכר הקבוע של נושא המשרה. 
(1) יפורטו רכיבי התגמול, לרבות רכיבים שלא נדרש לכלול אותם בטבלה, מועד ההתקשרות למתן התגמול, ואם ההתקשרות אינה חד-פעמית – מועד תחילתה ומועד סיומה;
(2) נכללו בטבלה תגמולים שניתנו על ידי גורם שאינו החברה, לרבות חברה שבשליטתה או בעל השליטה בחברה, תצוין זהותו של אותו גורם והיקף התגמול שנתן;
(3) יצוין האם תנאי הכהונה וההעסקה תואמים את מדיניות התגמול. ככל ורכיב בתגמול חורג ממדיניות התגמול בחברה, יפורט שיעור החריגה וכן את היחס הכולל שבין הרכיב המשתנה לרכיב הקבוע של נושא משרה כאמור, חורג מהקבוע במדיניות התגמול. ככל שמדובר בנושא משרה בכירה שאינו מכהן בחברה יצוין האם חלה עליו מדיניות התגמול של החברה. 
(4) הוצמד התגמול של בעל תפקיד מרכזי או של בעל העניין בחברה לתגמול שניתן לאחר, יפורטו תנאי ההצמדה;
(5) ניתנה התחייבות לתגמול שלא פורטה לעיל, לרבות בשל פרישה או סיום כהונה, יפורטו תנאיה, לרבות היקף התגמול שצפוי להינתן בהתאם לה;
(6) כללו תנאי התגמול השתתפות בהוצאות של המנהל הכללי, יפורטו תנאיהם, ובכלל זה יפורטו סוגי ההוצאות, מועד ההחזר בגינן, אופן חישוב סכום ההשתתפות, תנאים להשתתפות, קיומה של תקרת השתתפות ומנגנוני עדכון סכום ההשתתפות;
(7) נכללו רכיבי תגמול נוספים שלא פורטו בטבלה ולפי יתר הוראות סעיף זה, יפורטו תנאיהם וההיקף הצפוי שלהם;
(8) יצוינו אירועים מהותיים, הידועים לחברה במועד הדיווח, שיש בהם כדי להשפיע על התקיימותם של התנאים לקבלת הרכיב המשתנה;
(9) כלל הרכיב סכומים בשל ביצועים ותוצאות חד פעמיים- יצוין הדבר.

לעניין סעיף זה - 
בעל תפקיד מרכזי- כהגדרתו בחוזרי מדיניות תגמול. 
"רכיב משתנה" ו"רכיב קבוע" - כהגדרתם בחוזרי מדיניות תגמול. 
"שכר" – לרבות תנאים נלווים לשכר, כגון החזקת רכב, טלפון, תנאים סוציאליים, הפרשות בשל סיום יחסי עובד-מעביד, וכל הכנסה שנזקפה לשכר בשל מרכיב שהוענק לעובד;
"תגמול" – לרבות התחייבות למתן תגמול, בין במישרין ובין בעקיפין, ולרבות סכום כסף וכל דבר שהוא שווה כסף, שכר, מענק, דמי ניהול, דמי ייעוץ, דמי שכירות, עמלה, ריבית, תשלום מבוסס מניות, תגמול פרישה שאינו תשלום פנסיוני, טובת הנאה וכל הטבה אחרת, והכל למעט דיבידנד; 
"תשלום מבוסס מניות" – כמשמעותו לפי כללי החשבונאות המקובלים.

מבקר פנים - 
יינתן מידע אודות מבקר הפנים בחברה, כמפורט להלן:
5) פרטי מבקר פנים ותאריך תחילת כהונתו;
6) נודע לחברה כי מבקר הפנים מחזיק בניירות ערך שלה או של גוף קשור אליה, יפורטו החזקות אלה, ויצוין אם אין בהן כדי להשפיע על טיב עבודתו של מבקר הפנים;
לעניין זה, "גוף קשור" - בעל השליטה בחברת ביטוח או מי שנשלט על ידה או על ידי בעל השליטה בה, או על ידי גופים קשורים למי מהם; 
7) היו למבקר הפנים קשרים עסקיים מהותיים או קשרים מהותיים אחרים עם החברה או עם גוף קשור אליה, יצוינו קשרים אלה והאם אין בהם כדי ליצור ניגוד עניינים עם תפקידו כמבקר הפנים; 
8) היות מבקר הפנים עובד החברה או נותן שירותים חיצוני לחברה, תוך פירוט זהות הגורם החיצוני מטעמו מעניק מבקר הפנים את שירותיו לחברה, וכן תפקידים אחרים שהוא ממלא, בחברה ומחוצה לו; 
9) בסעיפים 2 עד 4, "מבקר הפנים" - לרבות הגורם החיצוני מטעמו הוא פועל.
10) סיום כהונה:
1) נפסקה כהונתו של מבקר הפנים בתקופת הדיווח, יפורטו מועד הפסקת הכהונה ונסיבותיה; 
2) הופסקה כהונתו של המבקר הפנימי שלא בהסכמתו, תצוין עמידת ההפסקה כאמור בהוראות סעיף 153 לחוק החברות.
11) היקף העסקה:
1) יפורט היקף העסקת מבקר הפנים לפי מספר שעות עבודה בשנה, הנימוקים לקביעת היקף זה ומידת גמישותו; מספר שעות ההעסקה יוצג בטבלה, בציון בעמודות נפרדות של השעות שהושקעו בביקורת פנימית בחברה עצמה ובחברות מוחזקות שלה, תוך הבחנה בין השעות שהושקעו בביקורת לגבי פעילות בישראל לבין אלה שהושקעו לגבי פעילות מחוץ לישראל. בוקרה פעילות על ידי מבקר הפנים נוסף, בחברה או בגוף קשור אליה, תצוין עובדה זו ויפורט היקף ההעסקה של המבקר הפנימי הנוסף בשל אותה פעילות;
2) ניתן למבקר הפנים סיוע על ידי גורמים אחרים בחברה- יפורטו גורמים אלה והיקף הסיוע הניתן על ידם;
3) צומצם היקף עבודתו של מבקר הפנים בתקופת הדיווח לעומת תקופת הדיווח האחרונה, ינומק הצמצום כאמור.
12) תגמול:
1) תפורט דרך התגמול של מבקר הפנים והיקפו; "תגמול"- סכומי כסף וכל דבר שהוא שווה כסף, הלוואות, ניירות ערך או זכויות אחרות וכל הטבה אחרת;
2) ניתנו למבקר הפנים ניירות ערך כחלק מתנאי העסקתו, יצוין אם ניירות הערך הם של החברה או של גוף קשור אליה; 
3) תובא התייחסות הדירקטוריון לשאלת ההשפעה שעשויה להיות לתגמול מבקר הפנים על הפעלת שיקול דעתו המקצועי.
13) לא התקיימו התנאים המחייבים לעניין מבקר הפנים בחברה לפי סעיף זה או לפי כל דין, יפורטו הסיבות לכך.
רואה חשבון מבקר - 
יינתן מידע אודות רואה החשבון המבקר של החברה (להלן- "המבקר"), לרבות הנושאים הבאים:
14) שם המשרד המבקר של החברה, לרבות שם השותף המטפל בחברה;
15) תאריך תחילת כהונתו;
16) השכר הכולל לו זכאי המבקר, הקשור לשנת הדיווח האחרונה והקשור לשנה שקדמה לה, בנפרד, לפי החלוקה כלהלן:
1) שכר בגין שירותי ביקורת;
2) שכר בגין שירותים הקשורים לביקורת;
3) שכר בגין שירותי מס מיוחדים;
4) שכר בגין שירותים אחרים - השכר הכולל עבור שירותים שנתן המבקר שאינם נכללים בסעיפים לעיל. יתוארו גם סוג השירותים הכלולים במסגרת סעיף זה ומהותם.
17) במידה וחלה הפחתה בשכר הטרחה של רואה החשבון המבקר יובא הסבר לכך;
18) יפורטו מספר השעות שהושקעו על ידי המבקר במתן השירותים לפי החלוקה האמורה בסעיף ג' לעיל;
19) אוחדו בדוחות הכספיים של החברה חברות אחרותתאגידים אחרים, יפורטו לגבי כל חברה תאגיד אחרת כאמור, המהותית לחברה, שם החברה ושם רואה החשבון המבקר;
20) במקרה בו חל שינוי מהותי בתקופת הדוח ביחס לתקופה המקבילה אשתקד, לרבות שינוי בזהות המבקר, יפורט מהות השינוי, המועד והסיבות לכך;
21) במידה ורואה החשבון של החברה המאוחדת, כאמור בסעיף 5 לעיל, כלל פסקה השונה מהנוסח האחיד בחוות הדעת, לרבות פסקת הפנית תשומת לב, יפורטו נושאים אלה תוך הפניה לביאורים בדוחות הכספיים;
22) הצהרת דירקטוריון כי בחן שהיקף ומהות השירותים הנלווים אינם פוגעים בכללי אי תלות החלים על רואה החשבון המבקר. 
אפקטיביות הבקרה הפנימית על הדיווח הכספי ועל הגילוי 
יינתן מידע כנדרש בהוראות סעיף 5 לחוזר גופים מוסדיים 2010-9-7 "בקרה פנימית על דיווח כספי - הצהרות, דוחות וגילויים" עבור החברה.
1) 
8. אפקטיביות הבקרה הפנימית על הדיווח הכספי ועל הגילוי - יינתן מידע כנדרש בהוראות סעיף 5 לחוזר גופים מוסדיים 2010-9-7 "בקרה פנימית על דיווח כספי - הצהרות, דוחות וגילויים". 
9. היערכות ליישום משטר כושר הפירעון לפי הדירקטיבה Solvency II - יינתן גילוי אודות התקדמות ההיערכות ליישום דירקטיבת Solvency II לרבות היערכות ארגונית ומיכונית רב שנתית.

יובאו פרטים בדבר החלטות החברה כמפורט להלן:
2) אישור פעולות לפי סעיף 255 לחוק החברות, תוך פירוט שם נושא המשרה ותפקידו, מועד הפעולה ופרטיה, מועד אישור הפעולה, תיאור ההליכים שבהם אושרה הפעולה והנימוקים לאישורה;
3) פעולה לפי סעיף 254(א) לחוק החברות אשר לא אושרה, בין אם הובאה לאישור כאמור בסעיף 255 לחוק החברות ובין אם לאו, תוך פירוט שם נושא המשרה ותפקידו, מועד הפעולה ופרטיה, מועד ההחלטה, תיאור ההליכים שקדמו לאי ההבאה לאישור או לאי האישור, והנימוקים לכך;
4) פטור, ביטוח או התחייבות לשיפוי, לנושא משרה כהגדרתו בחוק החברות, שבתוקף בתאריך הדוח.

